department of eduction continues to recruit 418 jbt teacher
शिक्षा विभाग ने 418 जेबीटी शिक्षकों की भर्ती का शेड्यूल जारी
Publish Date:Thu, 04 Oct 2018 01:54 AM (IST)
यूटी शिक्षा विभाग में सर्व शिक्षा अभियान (एसएसए) के तहत 418 जेबीटी शिक्षकों की भर्ती प्रक्रिया शुरू कर दी गई है। मंगलवार को चंडीगढ़ शिक्षा विभाग ने इन शिक्षकों की भर्ती को लेकर वि
जागरण संवाददाता, चंडीगढ़ : यूटी शिक्षा विभाग में सर्व शिक्षा अभियान (एसएसए) के तहत 418 जेबीटी शिक्षकों की भर्ती प्रक्रिया शुरू कर दी गई है। मंगलवार को चंडीगढ़ शिक्षा विभाग ने इन शिक्षकों की भर्ती को लेकर विज्ञापन भी जारी कर दिया है। 8 अक्टूबर से योग्य उम्मीदवार शिक्षक बनने के लिए ऑनलाइन आवेदन कर सकेंगे।। दैनिक जागरण ने ही सबसे पहले 23 सितंबर के अंक में भर्ती संबंधी जानकारी दी थी। जानकारी अनुसार इस भर्ती में 213 पद जनरल कैटेगरी, 116 ओबीसी, 89 एससी कैटेगरी के तहत भरे जाएंगे। करीब चार साल बाद शिक्षा विभाग द्वारा की जा रही भर्ती में चंडीगढ़ के अलावा पंजाब, हरियाणा, हिमाचल, दिल्ली सहित देशभर के युवा आवेदन कर सकते हैं। जानकारी अनुसार जेबीटी पदों के लिए 8 अक्टूबर से 1 नवंबर तक निट्टर वेबसाइट www.ह्मद्गष्ह्मह्वद्बह्ल.ठ्ठद्बह्लह्लह्लह्मष्द्धस्त्र.ड्डष्.द्बठ्ठ पर ऑनलाइन आवेदन किया जा सकेगा। लिखित परीक्षा का शेड्यूल आवेदनों की संख्या देखने के बाद 5 नवंबर को जारी किया जाएगा। जनरल कैटेगरी आवेदन फीस 800 रुपये
आवेदन के लिए जनरल कैटेगरी में फीस 800, एससी कैटेगरी में 400 फीस भरनी होगी। दिव्याग कैटेगरी की कोई फीस नहीं होगी। फीस पंजाब नेशनल बैंक (पीएनबी) या ऑनलाइन भी जमा की जा सकेगी। जेबीटी शिक्षकों की भर्ती लिखित परीक्षा की मेरिट के आधार पर होगी। लिखित परीक्षा ढ़ाई घटे की होगी, जिसमें 150 ऑब्जेक्टिव टाइप सवाल पूछे जाएंगे। परीक्षा में नेगेटिव मार्किग रहेगी। परीक्षा केंद्र सिर्फ चंडीगढ़ में ही बनाए जाएंगे। लिखित परीक्षा में अंक बराबर रहने पर सीटीईटी के अंकों पर मेरिट लिस्ट बनेगी। जेबीटी शिक्षकों को 39,422 हजार मिलेगा वेतन
जेबीटी भर्ती के लिए इस बार आयु 21 से 37 वर्ष तय की गई है। आवेदन करने वाले कैंडीडेट्स के पास ग्रेजुएशन, बीएड, एनटीटी, सीटीईटी क्लीयर होना जरुरी है। जेबीटी शिक्षकों को शुरुआत में 39,422 रुपये वेतन मिलेगा। लिखित परीक्षा में लगेंगे जैमर, कड़ी होगी सुरक्षा
शिक्षा विभाग की बीते सालों में हुई दो भर्ती विवादों में रही है। 2014 में 1140 शिक्षकों की भर्ती का मामला कोर्ट में लंबित है। ऐसे में इस भर्ती को सफलतापूर्वक करना रिक्रूटमेंट एजेंसी और शिक्षा विभाग के लिए बड़ी चुनौती होगा। सूत्रों के अनुसार लिखित परीक्षा के दिन सभी परीक्षा केंद्रों पर जैमर। कैंडीडेट्स की बायोमीट्रिक एटेंडेंस और प्रत्येक कैंडीडेट की वीडियोग्राफी होगी।
# department of eduction
# continues to recruit 418 jbt teacher